# Seadistuste & profiilide salvestamine

## Üldised seadistused

&konqueror;i sulgedes ei salvestata automaatselt parajasti kehtivaid vaatemenüü seadistusi (näiteks Vaaterežiim, Kasuta faili index.html ja Näita peidetud faile), kuid sul on võimalik lasta need &konqueror;il meelde jätta menüükäsuga Seadistused Salvesta vaate profiil "Veebilehitsemine"... ning sel juhul kasutatakse neid vaikeväärtustena &konqueror;i järgmisel käivitamisel.

Kuid lausa igale kataloogile on võimalik määrata erinev vaatemenüü seadistus. Selleks märgi menüüs Seadistused käsk Vaate omadused salvestatakse kataloogis, muuda vaatemenüü seadistusi oma maitse järgi ning seejärel eemalda märge käsu Vaate omadused salvestatakse kataloogis eest. Sel moel luuakse antud kataloogis fail `.directory`, mis säilitab vaate seadistuse. Kataloogipõhise seadistuse eemaldamiseks vali menüükäsk Seadistused Eemalda kataloogi omadused (või lihtsalt kustuta `.directory`-fail).

See on näiteks väga kasulik siis, kui kataloogis on palju pilte. Siis saab selle avamisel näiteks lasta näidata pisipilte (valides menüüs Vaade Vaade ikoonidena ning Eelvaatlus Eelvaatluste näitamine), samal ajal kui teiste kataloogide avamisel pisipilte ei näidata.

## Vaate profiilid

&konqueror; võib salvestada terve rea valikuid vaate profiilina. Mõned vaate profiilid kuuluvad &konqueror;i standardvarustusse, näiteks `veebi lehitsemine` ja `failihaldur`, kuid mõistagi võid lisada ka oma profiile.

Vaate profiili (näiteks `veebilehitsemine`) redigeerimiseks lae profiil menüükäsuga Seadistused Lae vaate profiil Veebilehitsemine ja muuda seejärel &konqueror; selliseks, nagu sulle meeldub. Seejärel vali menüükäsk Seadistused Salvesta vaate profiil "Veebilehitsemine".... Ilmuvas dialoogis võib muuta profiili nime, millisel juhul luuakse selle nimega uus profiil, või jätta nimi muutmata, millisel juhul muudetakse parajasti avatud profiili. Kui valida võimalus Salvesta profiilis URLid, laetakse selle profiili avamisel edaspidi vastav &URL;. See on sarnane mitmes veebilehitsejas kasutusel oleva võimalusega kodulehekülg. Kui soovid, et &konqueror; käivituks tühja aknaga, tuleb enne profiili salvestamist kirjutada asukohareale `about:blank`.

&konqueror;i saab käivitada omaloodud profiiliga, kui luua töölauale vastav ikoon. Selleks loo esmalt ikoon, lohistades &konqueror;i ikooni K menüüst töölauale ning valides Kopeeri siia. Seejärel tee ikoonil klõps hiire parema nupuga, vali Omadused ja muuda paneelil Käivitamine välja Käsk, kirjutades sinna ``kfmclient` `openProfile `MinuUusProfiil```, kus `MinuUusProfiil` on omaloodud profiili nimi. Siis võid paneelil Üldine anda sellele uue nime, näiteks `MinuUusProfiil` ja valida ka meelepärase ikooni.