## Seansihaldur

### Kasutamine

Selles moodulis saab seadistada &kde; seansihaldurit.

Seansihaldus tähistab &kde; oskust salvestada rakenduste ja akende olek hektel, mil kasutaja &kde;st välja logib, ning taastada need uuel sisselogimisel.

Kinnitus väljalogimisel

- Kui see on märgitud, küsitakse &kde;-st väljalogimisel kasutajalt kinnitust. Selles dialoogis saab ka valida, kas uuel sisselogimisel praegune seanss taastatakse või mitte.

Seiskamisvalikute pakkumine

- Sisselülitamisel pakub &kde; väljalogimisel teatud valiku toiminguid: aktiivse seansi lõpetamine (mis võetakse ette vaikimisi juhul, kui muid valikuid pole), arvuti seiskamine või selle taaskäivitamine.

&kde;-sse sisselogimisel juhtuva osas on valida kolme võimaluse vahel:

Taastatakse eelmine seanss

- Kui see on lubatud, salvestab &kde; väljalogimisel praeguse seansi oloeku. &kde; taastab sama oleku uuel sisselogimisel, mis võimaldab jätkata tööd, nagu poleks vahepeal midagi juhtunud.

Taastatakse käsitsi salvestatud seanss

- &kde; ei taasta mitte olekut, mis valitses väljalogimise hetkel, vaid konkreetse oleku, mille kasutaja on spetsiaalselt salvestanud.

Käivitatakse tühi seanss

- Kui see on valitud, ei taasta &kde; kunagi salvestatud seanssi.

Lõpuks saab määrata, mis juhtub vaikimisi &kde;-st väljalogimisel. Neid võimalusi ei saa kasutada kõigis operatsioonisüsteemides ning nende kasutamise eelduseks on seansihalduri &tdm; pruukimine.

Nende võimaluste nimetused räägivad iseenda eest. Kui kahtled, jäta kehtima vaikemäärang. Võimalused on:

- Lõpetada aktiivne seanss (vaikevalik)

- Seisata arvuti

- Taaskäivitada arvuti

Lõpuks saab sisestada kooloneid (`:`) eraldajana kasutades nimekirja rakendustest, mida seansist väljudes ei salvestata ja seega ka seanssi taastades uuesti ei käivitata. Näiteks `xterm:konsole`.