# Documentació de &kdat;

## Introducció

&kdat; es un arxivador en cinta basat en «tar». Ha estat dissenyat per a funcionar amb múltiples arxius en una única cinta. &kdat; es va inspirar en dos objectius per separat. El primer fou proporcionar una interfície gràfica atractiva per al comandament `tar` que suportés les característiques d'extracció selectiva ràpida de l'aplicació dds2tar. El segon objectiu fou respondre a la pregunta de la meva dona: Quan trigarà a fer-se aquesta còpia de seguretat?!?

### Característiques

- Interfície gràfica simple per a mostrar el contingut del sistema de fitxers local i de la cinta.

- Múltiples arxius en la mateixa cinta física.

- L'index complet dels arxius i fitxers s'emmagatzema en el disc dur local.

- Restaurar de forma selectiva fitxers des d'un arxiu.

- Perfils de còpia de seguretat per a còpies de seguretat usades més sovint.

## Usar &kdat;

### Muntar/desmuntar una cinta

Abans de poder usar una cinta, aquesta haurà de ser muntada per &kdat;. Hi ha tres maneres per a muntar una cinta:

1. Seleccionar Muntar cinta des del menú Fitxer.

2. Feu clic en la icona dispositiu de cinta en la barra d'eines.

3. Feu clic amb el &BDR; a sobre del node de l'arbre corresponent a la unitat de cinta i seleccioneu Munta la cinta.

&kdat; rebobinarà la cinta, i llegirà la informació de capçalera d'aquesta. Si &kdat; no reconegués la capçalera de la cinta, us demanarà formatar-la.

Si &kdat; reconeix la capçalera cercarà el corresponent índex de cinta en el disc local. Si dit índex no fos trobat se us demanarà que el torneu a crear des de la cinta.

Si tot ha anat be, la icona de la unitat de cinta canviarà per indicar que aquesta ha estat muntada, i apareixerà un missatge en la barra d'estat. Llavores, el contingut d'aquesta podrà ser explorat emprant l'arbre de nodes corresponent a la unitat de cinta.

Abans d'extreure una cinta, haureu de desmuntar-la. Hi ha tres maneres de fer-ho:

1. Seleccionant Desmunta la cinta des del menú Fitxer.

2. Feu clic en la icona dispositiu de cinta en la barra d'eines.

3. Feu clic amb el &BDR; a sobre de l'arbre de nodes de la unitat de cinta i seleccioneu Desmunta la cinta.

&kdat; us indicarà que la cinta ha estat desmuntada canviant la icona de la unitat de cinta, i mostrarà un missatge en la barra d'estat. Llavores es podrà extreure la cinta de forma segura.

### Formatar una cinta

Abans de que una cinta pugui ser usada per &kdat;, aquesta haurà de ser formatada per &kdat;.

Alguns tipus de cinta hauran de ser formatats abans de poder emmagatzemar-hi dades. Això no és el que &kdat; realitza quan formata la cinta. Si la vostra unitat de cinta requereix dit formatat abans de ser emprada, llavores haureu d'aplicar el format abans de ser "formatada" per &kdat;. Típicament les unitats de cinta basades en disquet així ho indiquen, però no les unitats de tipus DAT.

Hi ha dues maneres per a formatar una cinta:

1. Seleccionar Formata la cinta... des del menú Fitxer.

2. Feu clic amb el &BDR; a sobre de l'arbre de nodes de la unitat de cinta i seleccioneu Formata la cinta....

Se us demanarà un nom per a la cinta, i la capacitat indicada per a la cinta. Ambdós paràmetres podran ser canviats quan la cinta estigui formatada. El nom de la cinta tan sols serà usat per identificar-la cinta davant de l'usuari, no per identificar l'índex de cinta associat a aquesta. En el seu lloc, un identificador únic serà generat automàticament i escrit en la cinta. L'estat quant a la capacitat de la cinta serà emprat per &kdat; per advertir a l'usuari si no hi hagués prou espai per a completar una còpia de seguretat.

Després d'entrar el nom i la capacitat, &kdat; procedirà a formatar-la. ES PERDRAN TOTES LES DADES DE LA CINTA. Una vegada &kdat; hagi finalitzat el formatat de la cinta, aquesta serà muntada automàticament i restarà a punt d'ús.

### Copiar fitxers a la cinta

Abans d'iniciar la còpia de seguretat, haureu de seleccionar alguns fitxers per arxivar. Hi ha tres maneres de seleccionar-los:

1. Ressaltar un fitxer o carpeta en l'arbre de fitxers locals. Tan sols seran arxivats els fitxers o subcarpetes.

2. Ressaltar un perfil de còpia de seguretat en l'arbre. Tan sols seran arxivats els fitxers inclosos en dit perfil.

3. Marqueu els fitxers seleccionats en l'arbre de fitxers local. Tan sols seran arxivats els fitxers i/o subcarpetes marcades.

Hi ha quatre maneres d'iniciar una còpia de seguretat:

1. Seleccionar Còpia de seguretat.. des del menú Fitxer.

2. Feu clic sobre la icona còpia de seguretat en la barra d'eines.

3. Feu clic amb el &BDR; a sobre d'un fitxer o carpeta en l'arbre de fitxers local, i seleccioneu Còpia de seguretat....

4. Feu clic amb el &BDR; a sobre d'un perfil de còpia i seleccioneu Còpia de seguretat....

Una cop iniciat el procés de còpia, pareixerà el diàleg Opcions de la Còpia de seguretat. En aquest disposareu de la possibilitat de revisar els fitxers seleccionats, i canviar les opcions de còpia.

Després d'acceptar les opcions de còpia, apareixerà el diàleg Còpia de seguretat. En aquest se us mostrarà el progrés de la còpia de seguretat incloent el flux de dades i el temps restant.

### Verificar els fitxers de la cinta amb els fitxers locals

Abans d'iniciar una verificació, haureu de seleccionar alguns fitxers a verificar.

Hi ha dues maneres per a seleccionar-los:

1. Ressaltar un fitxer o carpeta en un dels arxius presents al node de l'arbre de la unitat de cinta. Tan sols es verificaran els fitxers o subcarpetes seleccionades.

2. Marcar els fitxers seleccionats en un dels arxius presents al node de l'arbre de la unitat de cinta. Tan sols es verificaran els fitxers i/o subcarpetes seleccionades.

Hi ha tres maneres d'iniciar una verificació:

1. Seleccionar Verifica... des del menú Fitxer.

2. Feu clic a sobre de la icona verifica en la barra d'eines.

3. Feu clic amb el &BDR; a sobre d'un fitxer o carpeta en un dels arxius, i seleccioneu Verifica....

Una vegada que la verificació hagi estat iniciada, apareixerà el diàleg Opcions de la verificació. En aquest podreu indicar canvis sobre els fitxers seleccionats, i canviar la carpeta de treball per a la verificació.

Després d'acceptar les opcions de verificació, apareixerà el diàleg Verifica. En aquest se us mostrarà el progrés de la verificació incloent el flux de dades i el temps restant.

### Restaurar fitxers des d'una cinta

Abans d'iniciar una restauració de dades haureu seleccionar alguns fitxers a restaurar. Hi ha dues maneres per a fer-ho:

1. Ressaltar un fitxer o carpeta en un dels arxius presents al node de l'arbre de la unitat de cinta. Tan sols serà restaurat el fitxer o subcarpeta seleccionada.

2. Marcar els fitxers seleccionats en un dels arxius presents al node de l'arbre de la unitat de cinta. Tan sols serà restaurat el fitxer i/o subcarpeta seleccionada.

Hi ha tres maneres per iniciar una restauració:

1. Seleccionar Restaura... des del menú Fitxer.

2. Feu clic a sobre de la icona restaura en la barra d'eines.

3. Feu clic amb el &BDR; a sobre d'un fitxer o carpeta en un dels arxius, i seleccioneu Restaura....

Una vegada hagi estat iniciat el procés de restauració, apareixerà el diàleg Opcions de la restauració. En aquest disposareu de la possibilitat de revisar els fitxers seleccionats, i canviar la carpeta de treball per a la restauració.

Després d'acceptar les opcions de la restauració, apareixerà el diàleg Restaura. En aquest se us mostrarà el progrés de la restauració incloent el flux de dades i el temps restant.

### Regenerar l'index des d'una cinta

Algunes vegades pot caldre tornar a crear l'índex de la cinta a partir del contingut de la mateixa. Aquest procés sobreescriurà qualsevol fitxer d'índex existent a la cinta. Hi ha dues maneres per a tornar a crear-lo:

1. Seleccionar Torna a crear l'índex de la cinta des del menú Fitxer.

2. Feu clic amb el &BDR; a sobre del node de l'arbre de la unitat de cinta, i seleccioneu Torna a crear l'índex de la cinta.

Apareixerà el diàleg Índex. Aquest diàleg mostrarà el progrés mentre &kdat; crea el fitxer d'índex.

### Crear un perfil de còpia de seguretat

Hi ha dues maneres per a crear un perfil de còpia de seguretat:

1. Seleccionar Crea un perfil de la còpia de seguretat des del menú Fitxer.

2. Feu clic amb el &BDR; a sobre del node de l'arbre de Perfils de còpia de seguretat, i seleccioneu Crea un perfil de la còpia de seguretat.

Això crearà un nou perfil de còpia de seguretat emprant els fitxers actualment marcats i les opcions de la còpia de seguretat per omissió. Per al perfil es poden seleccionar les següents opcions:

Nom de l'arxiu

- El nom simbòlic per a l'arxiu. Després es podrà canviar.

Carpeta de treball

- La carpeta de treball actual a on es durà a terme la còpia de seguretat. La llista dels fitxers a copiar serà actualitzada automàticament per a reflectir la carpeta de treball seleccionada.

Romandre en un sistema de fitxers

- Cada carpeta que sigui llistada sota Fitxers de la còpia de seguretat, tan sols es copiaran els fitxers que pertanyin al mateix sistema de fitxers que aquesta carpeta. Les carpetes sobre sistemes de fitxers diferents es poden incloure sota Fitxers de la còpia de seguretat, i cadascun serà tractat per «tar» independentment dels altres.

Llistat incremental de GNU

- Executa una còpia de seguretat incremental. Un fitxer d'instantània serà emprat per a determinar els fitxers que han canviat des de la última còpia de seguretat incremental. Tan sols es copiaran els fitxers que hagin canviat des de que es varen arxivar.

Fitxer d'instantània

- El nom del fitxer emprat per a determinar els canvis des de la última còpia de seguretat incremental.

Esborra el fitxer d'instantània abans de la còpia de seguretat.

- Esborra el fitxer d'instantània abans d'invocar tar. Això te com a efecte la còpia de tots els fitxers i la creació del fitxer d'instantània per al seu posterior ús.

Els botons Fitxers >> i << Fitxersencara no estaven completament implementats en el moment d'escriure aquesta documentació...

Haureu de fer clic al botó Aplica per a validar els canvis realitzats en el perfil de la còpia de seguretat.

### Configurar les preferències d'usuari

Les preferències d'usuari es poden configurar seleccionant Preferències... des del menú Edita. Es podrà configurar el següent:

Mida per omissió de la cinta

- Aquest valor serà emprat com a la mida per omissió de la cinta al formatar-la.

Mida de bloc de la cinta

- La mida de bloc de maquinari per a la unitat de cinta. Per a unitats de cinta de tipus disquet aquest valor haurà de ser de 10240 octets.

Unitat de cinta

- La ruta completa cap la unitat de cinta (usualment `/dev/tape`). Dita ruta haurà d'apuntar a una versió non-rewind (sense-rebobinat) del vostre dispositiu de cinta.

Comandament «tar»

- La ruta completa cap al comandament `tar` en el vostre sistema.

Carrega la cinta en muntar-la

- Si està habilitat, abans d'intentar muntar una cinta &kdat; executarà un comandament ``mt` `load`` sobre la unitat de cinta. Algunes unitats així ho requereixen abans de poder llegir i escriure la cinta.

Bloca la unitat de cinta en muntar-la

- Si està habilitat, quan es munti una cinta amb&kdat;, la unitat de cinta us demanarà de deshabilitar el botó d'expulsió. Aquesta opció podria no funcionar amb totes les unitats de cinta.

Expulsa la cinta en desmuntar-la

- Si està habilitat, al desmuntar una cinta amb &kdat;, aquesta serà expulsada automàticament. No useu aquesta opció amb unitats de tipus disquet.

Mida del bloc variable

- Si està habilitat, &kdat; intentarà canviar la mida del bloc de maquinari emprat per la unitat de cinta. No totes les unitats suporten un mida de bloc variable. Tant si aquesta característica està o no habilitada, haureu d'indicar a &kdat; la mida de bloc que usa la vostra unitat de cinta (&ead;, 10240 per a usuaris de cintes de tipus disquet, «ftape»).

### Formatat d'una cinta amb &kdat;

Quan &kdat; formata una cinta escriu un únic fitxer al començament de la cinta. Aquest fitxer tan sols hauria d'ocupar un únic bloc de la cinta. El contingut del fitxer és:

- (9 octets) Literalment la cadena de text `KDatMAGIC`

- (4 octets) El número de versió del format de fitxer (actualment 1).

- (4 octets) La longitud en octets de la cadena de text identificadora (ID) de la cinta.

- (n octets) La cadena de text identificadora (ID) de la cinta. El format d'aquesta cadena de text és `Nom_màquina`:`segons`, a on `Nom_màquina` serà el nom complet de la màquina a on es formata la cinta i `segons` serà el nombre de segons transcorreguts des de que es va iniciar el formatat de la cinta.

La ID de la cinta s'usa per a localitzar un fitxer, amb el mateix nom, en la carpeta `$`HOME`/.kdat`.

Cadascun dels fitxers restants en la cinta són arxius tar. Haureu de ser capaç de manipular-los directament amb `tar` de GNU. Fins i tot el `tar` de no-GNU hauria de funcionar en el cas de còpies de seguretat no incrementals.

## Referència del menú i barra d'eines

### Menús de &kdat;

&kdat; disposa de tres menús: Fitxer Edita i Ajuda.

#### El menú Fitxer

Fitxer Còpia de seguretat

- Inicia una còpia de seguretat.

Fitxer Restaura

- Restaura una còpia de seguretat des de la cinta.

Fitxer Verifica

- Verifica una còpia de seguretat.

Fitxer Munta la cinta

- Munta una cinta.

Fitxer Torna a crear l'índex de la cinta

- Torna a crear l'índex en la cinta actualment muntada.

Fitxer Crea un perfil de còpia de seguretat

- Obre la caixa de diàleg que us permetrà crear un perfil de còpia de seguretat.

Fitxer Suprimeix l'arxiu

- Suprimeix un arxiu de la cinta.

Fitxer Suprimeix l'índex

- Suprimeix l'índex &kdat; d'una cinta.

Fitxer Suprimeix el perfil de còpia de seguretat

- Suprimeix un perfil de còpia de seguretat.

Fitxer Formata la cinta

- Formata una cinta per a ser usada amb &kdat;.

&Ctrl;S Fitxer Abandona

- Surt de &kdat;.

#### El menú Edita

Edita Preferències

- Obre el diàleg Preferències, a on podreu configurar &kdat; segons les vostres necessitats.

#### El menú Ajuda

&help.menu.documentation;

#### La barra d'eines de &kdat;

La barra d'eines de &kdat; conté 6 icones, com les següents:

Muntar/desmunta la cinta

- Muntar o desmunta una cinta.

Còpia de seguretat

- Inicia una còpia de seguretat. Aquest ítem no està disponible mentre no hi ha una cinta muntada.

Restaura

- Restaura una còpia de seguretat des de la cinta. Aquest ítem no està disponible mentre no hi ha una cinta muntada.

Verifica

- Verifica el contingut d'una cinta de còpia de seguretat. Aquest ítem no està disponible mentre no hi ha una cinta muntada.

Ajuda

- Obre els fitxers d'ajuda de &kdat; (aquest document)

Abandona

- Surt de &kdat;

## Copyright

&kdat;

Programa i documentació copyright 1998-2000 Sean Vyainsvyain@mail.tds.net

Antoni Bella bella5@teleline.es

&underFDL; &underGPL;